Zápisnica zo zasadnutia Bytovej komisie
16.septembra 2020

Prítomní členovia komisie:
Mgr. Eva Bacigalová, PaedDr. Mária Barancová, Ing. Petra Kurhajcová, Mgr. Boris Čechvala, Mgr. Jozef Matúšek,       Ing. Michal Gašaj, Silvia Pilková, Ing. Martin Patoprstý, Mgr. et Mgr. Marek Machata

Neprítomní členovia komisie: 
Ing. Peter Strapák

Oddelenie nájomných bytov:
Mgr. Michaela Malinová

Tajomníčka komisie:
Monika Repášová

Program
1.	Otvorenie
2.	Informácie o stave bytového fondu
3.	Schválenie žiadostí o predĺženie nájmu bytu
4.	Súhlas s vyradením žiadostí o nájom bytu, v ktorých žiadateľ nedoložil doklady v stanovenej lehote
5.	Vyhodnotenie žiadostí o nájom bytu 
6.	Rôzne

1.	Otvorenie

Predseda komisie otvoril zasadnutie Bytovej komisie. Nikto z členov nemal pripomienky k programu. 

2.	Informácie

A.	Informácia o aktuálnom stave rekonštrukcie a opráv v bytoch
Vedúca odboru majetkového Ing. Becko informovala členov komisie o rekonštrukcii voľných bytov. Byt na Kvetnej 16             (1 izbový byt) finálne prevzala mestská časť dňa 16.9.2020. Byty na Budovateľskej 23 (dve garsónky) a Kvetnej 14 môže komisia prideliť žiadateľom. Všetky rekonštrukcie sú ukončené, prebiehajú preberacie konania, drobné nedostatky sa budú ešte odstraňovať. Architekt spracováva finálne zápočty a odpočty prác naviac a nevykonaných prác, ako aj výkazy výmery odstránenia skrytých závad, technických problémov, ktoré spôsobili navýšenie rozpočtu na rekonštrukcie. Po rekonštrukcii bytu na Klincovej 28 (1 izbový byt) nebudú v rozpočte žiadne finančné prostriedky. Odbor majetkový už zaslal žiadosť (24.8.2020) o navýšenie rozpočtu ekonomickému odboru. Súčasne odbor majetkový požiadal prednostu o pokyn k verejnému obstarávaniu ďalších rekonštrukcií. 
Členovia komisie zobrali informáciu na vedomie.
Uznesenie č. 60/XVII/2020
Bytová komisia žiada prednostu miestneho úradu o poskytnutie informácie, v ktorom termíne bude položka „Rekonštrukcia a modernizácia bytov“ rozpočtu mestskej časti navýšená o sumu požadovanú Odborom majetkovým.
Hlasovanie: 9 prítomní, 9 za, 0 proti, 0 sa zdržalo

Ing. Becko členov komisie informovala aj o tom, že rekonštrukcia voľných bytov v bytovom dome Vietnamská 41 prebehne po ukončení obnovy bytového domu. Rekonštrukcie môžu byť zrealizované až po ukončení verejného obstarávania mestskej časti.
Uznesenie č. 61/XVII/2020
Bytová komisia žiada prednostu miestneho úradu o poskytnutie informácie, v ktorom termíne bude zverejnená výzva na predkladanie ponúk, ktorej predmetom zákazky je rekonštrukcia a modernizácia ďalších voľných bytov.
Hlasovanie: 9 prítomní, 9 za, 0 proti, 0 sa zdržalo

3.	Schválenie žiadosti o predĺženie nájmu bytu - Uznesenie č. 62/XVII/2020 

a)	Komisia posúdila úplnú a aktuálnu žiadosť žiadateľov CS 12037/2020, CS 12161/2020, CS 11137/2020, 
CS 12234/2020 z bytového domu Vietnamská 41 o opakované uzatvorenie nájomnej zmluvy na tri roky. Komisia berie na vedomie splnenie podmienok na opakované uzatvorenie nájomnej zmluvy so žiadateľmi na tri roky. 
Hlasovanie: 9 prítomní,9 za, 0 proti, 0 sa zdržalo

b)	Komisia posúdila úplnú a aktuálnu žiadosť žiadateľa CS 12355/2020 z objektu Listová 4 o opakované uzatvorenie nájomnej zmluvy na tri roky. Komisia potvrdzuje splnenie podmienok na opakované uzatvorenie nájomnej zmluvy so žiadateľom na tri roky.
Hlasovanie: 9 prítomní, 9 za, 0 proti, 0 sa zdržalo

c)	Komisia posúdila úplnú a aktuálnu žiadosť žiadateľa CS 11737/2020 z objektu Listová 4 o opakované uzatvorenie nájomnej zmluvy na jeden rok. Komisia potvrdzuje splnenie podmienok na opakované uzatvorenie nájomnej zmluvy so žiadateľom na jeden rok. Žiadateľ je zamestnancom Špeciálnej základnej školy s materskou školou Nevädzová 3. 
Hlasovanie: 9 prítomní, 9 za, 0 proti, 0 sa zdržalo

4.	Súhlas s vyradením žiadostí o nájom bytu, v ktorých žiadateľ nedoložil doklady v stanovenej lehote - Uznesenie č. 63/XVII/2020

Komisia berie na vedomie vyradenie žiadostí, pri ktorých žiadatelia nedoložil doklady v zmysle § 5 , ods.3 VZN č. 4/2019:
CS 8477/2020, CS 9658/2020, CS 9915/2020, CS 5662/2020, CS 639/2020
Hlasovanie: 9 prítomní, 9 za, 0 proti, 0 sa zdržalo

5.	Vyhodnotenie podaných žiadostí o nájom bytu - Uznesenie č. 64/XVII/2020

a)	Komisia na základe podaných žiadostí vyhodnotila aktuálne a úplné žiadosti o pridelenie nájomného bytu kategórie II nasledovne: 
CS 574/2020 - 28/7
CS 649/2020 - 19/7

Komisia na základe doterajších skúseností navrhla iný, nový spôsob vyhodnotenia a bodovania žiadostí o nájom obecného bytu z dôvodu ich záujmu dôsledne posúdiť a preveriť sociálne, majetkové, rodinné  a iné  pomery  každého žiadateľa,  oboznámenia sa a získania viac informácií o žiadateľovi  za účelom prevencie a ochrany majetku mestskej časti, pokiaľ ide o prideľovanie bytov neprispôsobivým osobám. 
Komisia požiadala príslušné odd. nájomných bytov o zaslanie základných informácií o žiadateľovi prostredníctvom emailu,  príp. scanu samotnej žiadosti o nájom obecného bytu s prílohami v počte max. 10 ks pred každým jej zasadnutím. Členovia komisie si dané žiadosti preštudujú. Na základe odporúčania Bytovej komisie odd. nájomných bytov pozve dotknutých žiadateľov na zasadnutie komisie, kde jej členovia budú mať možnosť žiadateľa si vypočuť, príp. položiť mu ďalšie otázky týkajúce sa jeho aktuálnej bytovej, majetkovej, sociálnej a rodinnej situácie za účelom riadneho a správneho posúdenia jeho žiadosti, naliehavosti a potreby riešiť jeho bytovú otázku v danom čase a pod. Na základe vyššie uvedeného bude žiadosť o nájom obecného bytu členmi komisie následne riadne vyhodnotená a obodovaná v súlade s ustanoveniami VZN. 
Žiadosti o nájom obecného bytu, ktoré doposiaľ neboli členmi komisie vyhodnotené, budú predkladané na zasadnutia postupne  podľa  termínu ich podania a doručenia na mestskú časť  (od termínovo najstaršej  podanej žiadosti po súčasnosť). 

Uznesenie č. 65/XVII/2020
Bytová komisia súhlasí s navrhovaným postupom a žiada príslušné Oddelenie nájomných bytov o zabezpečenie všetkých administratívnych krokov pre nový spôsob vyhodnotenia žiadostí o nájom obecného bytu, t.j. pred zasadnutím komisie zaslať všetkým členom komisie základné informácie príp. scan jednotlivých žiadostí o pridelenie nájomného bytu v max. počte 10 ks a dotknutých.  
Hlasovanie: 7 prítomní, 7 za, 0 proti, 0 sa zdržalo

6.	Rôzne

A.	Uznesenie č. 65/XVII/2020
Vedúca oddelenie nájomných bytov Mgr. Malinová informovala členov komisie, že  rodina Rusňáková absolvovala obhliadku 1 - izbového bytu 0-C2.7, 2. poschodie v bytovom dome Vietnamská 41 v Bratislave. S pridelením predmetného bytu súhlasili s tým, že pred definitívnym schválením Oddelenie nájomných bytov predvolá rodinu Rusňákovej na najbližšie zasadnutie komisie. 
Hlasovanie: 7 prítomní, 7 za, 0 proti, 0 sa zdržalo

B.	Zmena Uznesenia č. 52/XV/2020
Bytová komisia na svojom zasadnutí dňa 8.7.2020 súhlasila s pridelením bytu číslo 4 v bytovom dome Kvetná 14 pre nájomcu bytu - garsónky v bytovom dome Budovateľská 21. Predmetný byt nie je k dnešnému dňu zrekonštruovaný. Mgr. Matúšek požiadal členov komisie o zmenu uznesenia a pridelenia už zrekonštruovaného bytu číslo 12 v bytovom dome Kvetná 16.
Komisia zobrala informáciu na vedomie a vyjadrila jednomyseľne súhlas so zmenou uznesenia č. 52/XV/2020. 
Hlasovanie: 7 prítomní, 7 za, 0 proti, 0 sa zdržalo

C.	Uznesenie č. 54/XV/2020 - informácia
Bytová komisia na svojom zasadnutí dňa 8.7.2020 Uznesením č. 54/XV/2020 žiadala prednostu miestneho úradu, aby v súčinnosti s príslušným Odborom školstva, kultúry a športu preveril aktuálnu situáciu v jednotlivých ZŠ a MŠ, týkajúcu sa nevyhnutnej potreby uspokojiť a poskytnúť bývanie pre vlastných zamestnancov z dôvodu zabezpečenia plynulého a riadneho chodu školskej prevádzky v nadchádzajúcom školskom roku 2020/2021, príp. perspektívne pre obdobie nasledujúcich 2 - 3 rokov. Bytová komisia odporúčala v danej veci osloviť aj riaditeľov jednotlivých organizácií mestskej časti Bratislava - Ružinov. Mgr. Malinová informovala členov komisie, že riaditeľom jednotlivých ZŠ a MŠ a riaditeľom jednotlivých organizácií mestskej časti bol s takouto požiadavkou zaslaný list. K dnešnému dňu na list reagovalo len pár riaditeľov. Zástupca starostu Ing. Gašaj navrhol členom komisie, že v danej veci bude rokovať s vedúcou Odboru školstva. Predseda komisie pripomenul, že komunikácie s riaditeľmi škôl môže prebiehať len na úrovni príslušné/zodpovedného odboru Miestneho úradu.

D.	Termín zasadnutie Bytovej komisie
Najbližšie zasadnutie Bytovej komisie sa uskutoční 21.10.2020 o 13:00 hod. 

Zapísala: 			Overila: 						Schválil: 
Monika Repášová		Mgr. Michaela Malinová 				Boris Čechvala, v.r.
tajomníčka komisie		vedúca oddelenia nájomných bytov 		predseda komisie